Rasamala

Rasamala (basa Latin: Altingia excelsa) nyaéta hiji tutuwuhan anu asalna tina kulawarga Altingiaceae.Ashton, P.S. Dipterocarpaceae. In Tree Flora of Sabah and Sarawak, Volume 5, 2004. Soepadmo, E., Saw, L.G. and Chung, R.C.K. eds. Government of Malaysia, Kuala Lumpur, Malaysia. ISBN 983-2181-59-3 Tangkal ieu asli ti Bhutan, China, India, Malaysia, Myanmar, Thailand jeung Indonésia. Di Indonésia tangkal ieu tumuwuh di sababaraha wilayah di Jawa, Bali, jeung Sumatra dina élévasi antara 500-1700 m.  Ieu tutuwuhan leuweung, hirup di alam liar jangkungna bisa 40 nepi ka 60 méter. Salah sahiji tangkalna aya di Kebon Raya Cibodas, Cianjur. 

 Kagunaan 
Rasamala mibanda niléy ekonomi alatan kaina kuat sarta ngahasilkeun geutah/ damar anu meleber seungit, dimangpaatkeun pikeun campuran bahan seuseungitan.  Daun ngorana mibanda kelir beureum bisa dilalab, disayur, ogé pikeun ubar batuk. Kaina teuas tur kuat, remen dijieun bahan nyieun jambatan, bantalan rél karéta api, lantai, nepika parahu.   Geutah pait anu disebut storax anu asalna tina kulit kai nu dipotong ieu digunakeun keur sababaraha pangobatan saperti bisa nurunkeun panas, ningkatkeun gairah, sarta ngubaran leukoderma, bronkitis, panyakit empedu, batu kandung kemih, jeung arateul. Sedengkeun dina prakték Unani, geutah ieu dianggap mibanda hasiat minangka tonik, ngurangan gas dina pencernaan, ngaleungitkeun dahak, sarta ngubaran nyeri tikoro.

 Habitat jeung Sumebarna 
Rasamala ilaharna hirup di wewengkon pagunungan lembab kalawan luhur 500 nepi ka 1.500 méter di luhur beungeut laut (mdpl). Sacara alami sumebar di wilayah Asia Tenggara, ti mimiti India wétan, Myanmar, Thailand, semenanjung Malaya, nepi ka Sumatra sarta Jawa Kulon.

Dicutat tina

Kategori: Tutuwuhan Industri
Kategori: Altingiaceae
Kategori:Tutuwuhan ubar
Kategori:Tutuwuhan
Kategori:Tutuwuhan Indonésia
Kategori:Artikel WikiTutuwuhan-Lany pirna